EA เริ่มขยับ กำไร 3 ปีโตเฉลี่ยปีละ 70% โบรกดันขึ้น TOP PICK กลุ่ม เป้า 30 บ.
EA ราคาเริ่มขยับ คาดกำไร3 ปีโตเฉลี่ยปีละ 69% อีกทั้ง หากดีลซื้อกิจการ WEH สำเร็จจะเพิ่มมูลค่าให้ราว 5 บาทต่อหุ้น โบรกแนะซื้อ 30 บาท TOP PICK กลุ่ม
3 มิ.ย. 2558

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ณ เวลา 12.00 ราคาอยู่ที่ 24.00 บาท บวก 0.20 หรือ 0.84% ราคาสูงสุด 24.20 บาท ราคาต่ำสุด 23.80 มูลค่าซื้อขายที่ 8.47 ล้านบาท ขณะที่ตลาดหุ้นไทยโดยรวมบวก 0.18%
 
 
 
บล.ธนชาต ระบุในบทวิเคราะห์ ( 3 มิ.ย.) แนะนำ “ซื้อ” EA ราคาเป้าหมาย 30.00 บาทต่อหุ้น โดยประเมินว่าถ้าบริษัทได้มาซึ่งหุ้น WEH ในสัดส่วน 100% เชื่อว่าจะเพิ่มมูลค่าให้ EA ราว 5 บาทต่อหุ้น (fully diluted) ภายใต้สมมติฐานราคาเข้าซื้อ 1.5 หมื่นล้านบาทและออกหุ้นใหม่ 11% ขณะเดียวกันแม้ไม่มี WEH ฝ่ายวิจัยยังคงยก EA เป็น Top Pick ของกลุ่ม รวมถึงยังมี upside 26% จากราคาเป้าหมาย และกำไรเติบโตเฉลี่ยต่อปีในช่วง 3 ปีที่ 69%